CELEX: 32010R0291
Language: da
Date: 2010-03-31 00:00:00
Title: Kommissionens forordning (EU) nr. 291/2010 af 31. marts 2010 om berigtigelse af forordning (EF) nr. 437/2009, (EF) nr. 438/2009 og (EF) nr. 1064/2009 for så vidt angår proceduren for særligt anvendelsesformål for importen af visse landbrugsprodukter under toldkontingenter

8.4.2010   
            
            
               DA
            
            
               Den Europæiske Unions Tidende
            
            
               L 88/9
            
         Kommissionens forordning (EU) Nr. 291/2010
   af 31. marts 2010
   om berigtigelse af forordning (EF) nr. 437/2009, (EF) nr. 438/2009 og (EF) nr. 1064/2009 for så vidt angår proceduren for særligt anvendelsesformål for importen af visse landbrugsprodukter under toldkontingenter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, og artikel 148, sammenholdt med artikel 4, og
   ud fra følgende betragtninger:
   
               (1)
            
            
               Artikel 2, stk. 1, i Kommissionens forordning (EF) nr. 437/2009 af 26. maj 2009 om åbning og forvaltning af et EF-toldkontingent for import af ungtyre til opfedning (2), artikel 3, stk. 1, i Kommissionens forordning (EF) nr. 438/2009 af 26. maj 2009 om åbning og forvaltning af EF-toldkontingenter for tyre, køer og kvier af bestemte alpine racer og bjergracer, ikke bestemt til slagtning (3), og artikel 4, stk. 1, i Kommissionens forordning (EF) nr. 1064/2009 af 4. november 2009 om åbning og forvaltning af EF-toldkontingentet for import af maltbyg fra tredjelande (4) fastsætter et toldtilsyn under proceduren for særligt anvendelsesformål, jf. artikel 166 i Europa-Parlamentets og Rådets forordning (EF) nr. 450/2008 af 23. april 2008 om EF-toldkodeksen (moderniseret toldkodeks) (5).
            
         
               (2)
            
            
               Som anført i sammenligningstabellen i bilaget til forordning (EF) nr. 450/2008 skal nævnte artikel 166 erstatte artikel 82 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (6), der også fastsatte et toldtilsyn for den indførte vares anvendelse til særlige formål. Imidlertid fastsætter artikel 188, stk. 2, andet afsnit, i forordning (EF) nr. 450/2008, at artikel 166 i nævnte forordning først anvendes fra senest den 24. juni 2013 uanset ikrafttrædelsen af de gennemførelsesbestemmelser, der omhandles i nævnte stykkes første afsnit. Derfor vil artikel 82 i forordning (EØF) nr. 2913/92 fortsat gælde, indtil artikel 166 i forordning (EF) nr. 450/2008 anvendes.
            
         
               (3)
            
            
               Det er derfor hensigtsmæssigt, at henvisningen til artikel 166 i forordning (EF) nr. 450/2008 i forordning (EF) nr. 437/2009, (EF) nr. 438/2009 og (EF) nr. 1064/2009 erstattes af en henvisning til artikel 82 i forordning (EØF) nr. 2913/92.
            
         
               (4)
            
            
               Forordning (EF) nr. 437/2009, (EF) nr. 438/2009 og (EF) nr. 1064/2009 bør derfor ændres i overensstemmelse hermed.
            
         
               (5)
            
            
               For at sikre en effektiv forvaltning af de pågældende toldkontingenter i betragtning af, at de pågældende bestemmelsers indhold fortsat er identisk, bør denne berigtigelse anvendes fra de pågældende forordningers anvendelsesdatoer.
            
         
               (6)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Artikel 2, stk. 1, i forordning (EF) nr. 437/2009 affattes således:
   
      »1.   Kontrollen af, at de importerede dyr er opfedet i en periode på mindst 120 dage i produktionsenheder, som importøren angiver i måneden efter dyrenes overgang til fri omsætning, foretages i overensstemmelse med artikel 82 i Rådets forordning (EØF) nr. 2913/92 (7).
   
   Artikel 2
   Artikel 3, stk. 1, i forordning (EF) nr. 438/2009 affattes således:
   
      »1.   Kontrollen af, at de importerede dyr ikke slagtes i en periode på fire måneder efter overgangen til fri omsætning, foretages i overensstemmelse med artikel 82 i Rådets forordning (EØF) nr. 2913/92 (8).
   
   Artikel 3
   I artikel 4, stk. 1, første afsnit, i forordning (EF) nr. 1064/2009 affattes indledningen således:
   
      »I henhold til artikel 82 i Rådets forordning (EØF) nr. 2913/92 (9) skal byg importeret under dette kontingent forblive under toldtilsyn for at sikre:
   
   Artikel 4
   Denne forordning træder i kraft dagen efter offentliggørelsen i Den Europæiske Unions Tidende.
   Artikel 1 og 2 anvendes fra den 1. juli 2009.
   Artikel 3 anvendes fra den 1. januar 2010.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. marts 2010.
      
         
            For Kommissionen På formandens vegne
         
         Dacian CIOLOŞ
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EUT L 128 af 27.5.2009, s. 54.
   
      (3)  EUT L 128 af 27.5.2009, s. 57.
   
      (4)  EUT L 291 af 7.11.2009, s. 14.
   
      (5)  EUT L 145 af 4.6.2008, s. 1.
   
      (6)  EFT L 302 af 19.10.1992, s. 1.
   
      (7)  EFT L 302 af 19.10.1992, s. 1.«
   
      (8)  EFT L 302 af 19.10.1992, s. 1.«
   
      (9)  EFT L 302 af 19.10.1992, s. 1.«